2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO PENERIMAAN PELAJAR TERHADAP PENGGUNAAN TELEFON PINTAR SEBAGAI ALAT PEMBELAJARAN Nur Hazwani Nerrahim1 dan Harziah Ahmad Hanif 2 1,2Politeknik Kota Kinabalu Sabah, Malaysia 1nurhazwani@polikk.edu.my 2harziah@polikk.edu.my Abstrak: Kajian ini dilaksanakan bertujuan mengenalpasti sejauh mana penerimaan pelajar terhadap penggunaan telefon pintar sebagai alat pembelajaran. Kajian kuantitatif ini melibatkan seramai 144 responden dikalangan pelajar politeknik. Data dikutip dengan cara mengedarkan soal selidik secara "google form" menggunakan teknik Pensampelan Bertujuan. Data yang diperoleh telah dianalisis dengan mengunakan perisian SPSS v.23 untuk analisis deskriptif bagi mendapatkan nilai skor min. Hasil kajian mendapati responden bersetuju menerima telefon pintar untuk pembelajaran. Responden juga bersikap positif terhadap telefon pintar untuk pembelajaran dan bersetuju dengan penggunaan telefon pintar untuk pembelajaran pada masa hadapan. Walaupun begitu, ianya pada tahap sederhana. Penerimaan telefon pintar yang sederhana terhadap pembelajaran dan sikap yang sederhana terhadap telefon pintar untuk pembelajaran masa kini dan masa akan datang menggambarkan pelajar tidak menggunakan sepenuhnya telefon pintar untuk tujuan akademik dan pencarian ilmu pengetahuan. Pelajar mungkin menggunakan telefon pintar untuk tujuan lain yang kurang bermanfaat seperti hiburan dan permainan video. Pelajar perlu diberi pendedahan oleh ibubapa, guru-guru dan orang yang lebih dewasa tentang pelbagai manfaat yang boleh pelajar perolehi dari penggunaan telefon pintar dengan cara yang betul. Perisian pembelajaran yang menarik dan interaktif, yang boleh dilayari melalui telefon pintar juga perlu dibangunkan oleh pihak yang bertanggungjawab bagi menarik perhatian pelajar terhadap pembelajaran dalam. Kata kunci: Penerimaan telefon pintar, alat pembelajaran, pelajar Politeknik 1. Pengenalan Institusi pendidikan di seluruh negara terpaksa membuat keputusan yang sukar tentang pengajaran dan pembelajaran semasa krisis pandemik Covid-19 (Salleh et al., 2021). Untuk meneruskan pendidikan perlu diteruskan dengan memilih untuk menukar pembelajaran secara bersemuka kepada pembelajaran dalam talian. Instrumen pembelajaran seperti komputer riba dan telefon pintar mula digunakan secara meluas dengan sambungan internet untuk mengikuti JKTSS | eISSN: 27166848 141
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO kelas dalam talian. Telefon pintar ialah instrumen yang inovatif dan berpotensi dalam tetapan pendidikan. Ia sangat membantu menyokong pengajaran di kampus dan meningkatkan aktiviti pengajaran dan pembelajaran. Selain itu, telefon pintar menawarkan cara baharu penglibatan pelajar yang mempunyai impak ketara kepada sistem pendidikan semasa (Abdul Hamid et al., 2019). Di samping itu, telefon pintar boleh menggalakkan perbincangan dan perkongsian antara pelajar dan pendidik selain daripada membolehkan pelajar mengakses kandungan kursus dan maklumat lain yang berkaitan (Cochrane, 2010). Walaupun begitu, penggunaan telefon pintar bukan sekadar alat tetapi perlu juga kepada kekuatan internet. Tanpa internet, telefon pintar juga tidak dapat berfungsi untuk tujuan pembelajaran. Banyak tinjauan dijalankan di Sabah mendapati ramai pelajar mempunyai telefon pintar yang tidak canggih dan kekurangan internet berkelajuan tinggi, yang mungkin boleh mengubah persepsi dan penerimaan mereka terhadap telefon pintar. Oleh itu, tujuan kajian ini adalah untuk menilai tahap penerimaan pelajar Politeknik Kota Kinabalu terhadap penggunaan telefon pintar sebagai alat pembelajaran. 2. Metodologi Responden kajian ini adalah terdiri pelajar Politeknik Kota Kinabalu daripada Jabatan Perdagangan. Seperti yang ditunjukkan dalam Jadual 1, sampel kajian terdiri daripada 144 pelajar: 47 lelaki dan 97 pelajar perempuan di semua peringkat diploma. Reka bentuk kajian adalah secara Kuantitatif. Teknik pensampelan bertujuan digunakan dengan membuat pertimbangan untuk mendapat saiz dan pilihan sample. Instrumen yang digunakan untuk mendapatkan data adalah menggunakan soal selidik menggunakan Google form. Data yang diperoleh akan dianalisis menggunakan perisian SPSS v.23 untuk analisis deskriptif bagi mendapatkan nilai skor min. Nilai skor min akan di terjemah kepada nilai tahap seperti yang dicadangkan oleh Ngadiman et al. (2019) seperti berikut: 1.00- 1.99 (Lemah), 2.00- 2.99 (Rendah), 3.00- 3.99 (Sederhana) dan 4.00- 5.00 (Tinggi). 3. Analisis 3.1 Latar Belakang Responden Jadual 1 menunjukkan perincian latar belakang responden yang terdiri daripada pelajar dari semester 1 sehingga semester 6 Politeknik Kota Kinabalu, Sabah, yang terdiri daripada tiga program iaitu Diploma Akautansi ,Diploma Pemasran dan Diploma Logistik dan Rantaian Bekalan di Jabatan Perdagangan.Tempoh masa yang digunakan untuk mendapatkan data adalah selama seminggu selepas "google form" diedarkan. Item yang perlu dijelaskan di bahagian ini adalah majoriti pelajar menggunakan telefon pintar sepanjang pembelajaran dalam talian, berbanding dengan komputer riba, personal komputer dan lain-lain. Data juga menunjukkan bahawa ramai telefon pintar pelajar berharga RM1,000 lebih ke atas (34.0 peratus). JKTSS | eISSN: 27166848 142
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO Jadual 1: Latar belakang responden Item Jantina Lelaki Perempuan n 47 97 % 32.6 67.4 Program DAT DLS DPR 24 97 23 16.7 67.4 16.0 Kediaman pelajar Asrama / kolej kediaman Rumah keluarga Rumah sewa 22 118 4 15.3 81.9 2.8 Semester Semester 1 - 2 Semester 3 - 4 Semester 5 - 6 62 54 28 43.1 37.5 19.4 Kuota langganan internet 5 Gb Ke Bawah 6 Gb Hingga 10 Gb 11 Gb Hingga 20 Gb Tiada Had 37 17 15 75 25.7 11.8 10.4 52.1 Alat untuk pembelajaran dalam talian Laptop/ komputer riba Personal Komputer Tablet Telefon pintar 60 4 3 77 41.7 2.8 2.1 53.5 Adakah anda rasa telefon bimbit anda benar-benar sesuai untuk semua tujuan pembelajaran Tidak Tidak Pasti Ya 37 18 89 25.7 12.5 61.8 Adakah anda rasa perlu menukar telefon bimbit anda untuk semua tujuan pembelajaran? Tidak Tidak Pasti Ya 55 24 65 38.2 16.7 45.1 Berapakah harga telefon pintar anda? RM100 RM200 RM300 RM400 RM500 RM600 RM700 RM800 RM900 RM1,000 dan keatas 2 5 3 9 21 18 11 15 11 49 1.4 3.5 2.1 6.3 14.6 12.5 7.6 10.4 7.6 34.0 JKTSS | eISSN: 27166848 143
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO 3.2 Analisis Deskriptif Jadual 2 menunjukkan tahap penerimaan dalam bahagian ini dibahagikan kepada tiga bahagian iaitu bahagian a) tahap penerimaan telefon pintar untuk pembelajaran; bahagian b) sikap terhadap telefon pintar untuk pembelajaran; dan bahagian c) kecenderungan untuk menggunakan telefon pintar untuk pembelajaran pada masa hadapan. Melihat kepada skor min yang diperoleh untuk ketiga-tiga bahagian adalah pada tahap sederhana .Untuk tahap penerimaan, secara keseluruhannya adalah pada tahap sederhana. Sementara itu, untuk sikap, semua item berada pada tahap sederhana juga. Manakala untuk penggunaan pada masa hadapan, tahap penerimaan pada masa hadapan juga pada tahap sederhana. Kod item Jadual 2: Tahap Penerimaan Telefon Pintar Untuk Pembelajaran Item kajian Skor Min A. Penerimaan Telefon Pintar Untuk Pembelajaran Sisihan Piawai Tahap M1 Belajar menggunakan telefon pintar adalah 1.08 3.84 Sederhana sangat mudah M2 Saya dapati mudah untuk mendapatkan 1.11 3.67 Sederhana M3 telefon pintar untuk tujuan pembelajaran Interaksi saya dengan telefon pintar akan jelas dan boleh difahami 0.98 3.82 Sederhana M4 Saya dapati telefon pintar adalah fleksibel 1.00 3.88 Sederhana untuk berinteraksi dalam kelas M5 Mudah untuk menjadi mahir menggunakan 0.98 3.94 Sederhana telefon pintar M6 Menggunakan telefon pintar telah memudahkan saya belajar M7 Menggunakan telefon pintar telah 0.99 0.99 3.88 3.74 Sederhana Sederhana meningkatkan prestasi pembelajaran saya M8 Menggunakan telefon pintar telah 1.00 3.82 Sederhana meningkatkan keberkesanan pembelajaran saya M9 Menggunakan telefon pintar telah 1.00 3.80 Sederhana meningkatkan kecekapan pembelajaran saya M10 Menggunakan telefon pintar telah memberi saya kawalan yang lebih besar dalam proses pembelajaran 0.99 3.75 Sederhana M11 Saya dapati telefon pintar berguna untuk 0.99 4.00 Tinggi pembelajaran dalam talian. JKTSS | eISSN: 27166848 144
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO B. Sikap Terhadap Telefon Pintar Untuk Pembelajaran S1 Menggunakan telefon pintar untuk 1.01 3.83 Sederhana S2 pembelajaran adalah idea yang sangat baik Pada pendapat saya adalah sangat wajar menggunakan telefon pintar untuk pembelajaran 1.03 3.75 Sederhana S3 Adalah lebih baik menggunakan telefon 1.12 3.47 Sederhana S4 pintar Saya suka / tidak suka idea menggunakan telefon pintar untuk pembelajaran 1.11 3.54 Sederhana C. Penggunaan Telefon Pintar Untuk Pembelajaran Pada Masa Hadapan P1 P2 Saya berhasrat untuk memanfaatkan telefon pintar untuk pembelajaran pada masa hadapan Saya berhasrat untuk meningkatkan penggunaan telefon pintar pada masa hadapan untuk pembelajaran 1.01 1.03 3.90 3.88 Sederhana Sederhana 4. Perbincangan Penggunaan telefon pintar masih di tahap sederhana dalam penerimaan dan penggunaan telefon pintar di kalangan pelajar untuk proses pencarian ilmu pengetahuan, hal ini disebabkan pelajar tidak menggunakan sepenuhnya telefon pintar untuk tujuan akademik dan pencarian ilmu pengetahuan tetapi pelajar berkemungkinan menggunakan telefon pintar untuk tujuan lain yang kurang bermanfaat seperti hiburan dan permainan video. Hal ini merujuk kepada, kajian Abdul Hamid et al. (2019), menunjukkan bahawa telefon pintar menyokong pembelajaran pelajar, tetapi terdapat pengetahuan yang terhad mengenai hasil penggunaannya dalam tetapan pendidikan. Kajian tersebut memberikan gambaran tentang penggunaan telefon pintar oleh pelajar dalam pendidikan. Menurut Tuncay (2016), telefon pintar menggabungkan pelbagai ciri, memberikan mobiliti dan hiburan kepada penggunanya bahawa peranti teknologi canggih ini menjadi sebahagian yang tidak dapat dielakkan dalam kehidupan kebanyakan orang. Oleh itu, pelajar masih memerlukan pendedahan supaya mereka jelas bahawa penggunaan telefon pintar dalam pembelajaran dapat memberi manfaat dan kemudahan kepada mereka dalam proses pencarian ilmu pengetahuan. Dengan itu, kajian akan datang amat diperlukan untuk penambahbaikan, dalam membuat perbandingan antara penggunaan telefon pintar tujuan pembelajaran dan hiburan. JKTSS | eISSN: 27166848 145
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO 5. Kesimpulan Penggunaan telefon pintar boleh dijadikan instrumen yang inovatif dan berpotensi dalam tetapan pendidikan. Ia sangat membantu menyokong pengajaran di kampus dan meningkatkan aktiviti pengajaran dan pembelajaran. Justeru, kajian ini mengukur tahap penerimaan penggunaan telefon pintar untuk pembelajaran, sikap terhadap telefon pintar untuk pembelajaran dan penggunaan telefon pintar untuk pembelajaran pada masa hadapan. Secara keseluruhannya, Hasil kajian mendapati responden bersetuju menerima telefon pintar untuk pembelajaran. Responden juga bersikap positif terhadap telefon pintar untuk pembelajaran dan bersetuju dengan penggunaan telefon pintar untuk pembelajaran pada masa hadapan. Walau bagaimanapun, ia masih di tahap sederhana dalam penerimaan dan penggunaan telefon pintar dalam kalangan pelajar untuk proses pencarian ilmu pengetahuan, hal ini disebabkan pelajar tidak menggunakan sepenuhnya telefon pintar untuk tujuan akademik dan pencarian ilmu pengetahuan tetapi pelajar berkemungkinan menggunakan telefon pintar untuk tujuan lain yang kurang bermanfaat seperti hiburan dan permainan video. Oleh itu, pelajar masih memerlukan pendedahan supaya mereka jelas bahawa penggunaan telefon pintar dalam pembelajaran dapat memberi manfaat dan kemudahan kepada mereka dalam proses pencarian ilmu pengetahuan. Dengan itu, kajian akan datang amat diperlukan untuk penambahbaikan, dalam membuat perbandingan antara penggunaan telefon pintar tujuan pembelajaran dan hiburan. Rujukan Abdul Hamid, N. F., Ali, N. S. H., & Mohd Nazri, N. S. (2019). Investigating the perception and acceptance towards smartphone and its application as learning tool among Universiti Teknologi MARA dental students. Cai, G., & Ni, C. (2022). High-Reliability Business Management Strategy Analysis Based on and Mobile GPRS Wireless Communication. Wireless Communications Computing, 2022. Cochrane, T. D. (2010). Beyond the Yellow Brick Road: mobile Web 2.0 informing a new institutional e-learning strategy. Australasian Journal of Educational Technology, 26(8). Ngadiman, D. W. T., Yacoob, S. E., & Wahid, H. (2019). Tahap Harga Diri Kumpulan Berpendapatan Rendah yang Berhutang dan Peranan Organisasi dalam Sektor Perladangan. Melayu: Jurnal Antarabangsa Dunia Melayu, 12(2), 238-254. Rakhmatov, D. (2021). Mobile technologies in the higher education system. Mental Enlightenment Scientific-Methodological Journal, 2021(02), 182-196. Robinson, T., Cronin, T., Ibrahim, H., Jinks, M., Molitor, T., Newman, J., & Shapiro, J. (2013). Smartphone use and acceptability among clinical medical students: a questionnaire-based study. Journal of medical systems, 37(3), 1-7. JKTSS | eISSN: 27166848 146
2022 Jurnal Kejuruteraan, Teknologi dan Sains Sosial Vol. 8 Issue 1 (Special Issue - ICRISC2022) International Conference on Research and Innovation in Sustainable Cities @ PUO Rung, A., Warnke, F., & Mattheos, N. (2014). Investigating the use of smartphones for learning purposes by Australian dental students. JMIR mHealth and uHealth, 2(2), e3120. Salleh, M., Jamaludin, M. F., Safie, N. S. M., & Yusof, J. M. (2021). Tinjauan keberkesanan pembelajaran secara dalam talian ketika pandemik Covid-19: Perspektif pelajar sains kejuruteraan Politeknik Ibrahim Sultan. Jurnal Dunia Pendidikan, 3(1), 374-384. Tuncay, N. (2016). Smartphones as Tools for Distance Education. Online Submission, 6(2), 20-30. Wang, H. (2021). Design and implementation of web online education platform based on user collaborative filtering algorithm. In 2021 4th International Conference on Information Systems and Computer Aided Education (pp. 2911-2918). JKTSS | eISSN: 27166848 147